Never Gonna Give You Up

Never Gonna Give You Up הוא סינגל שהוקלט על ידי הזמר הבריטי ריק אסטלי, אשר יצא לאור כסינגל הבכורה שלו ב-27 ביולי 1987. השיר נכתב והופק על ידי סטוק אייטקן ווטרמן ויצא כסינגל הראשון מתוך אלבום הבכורה של אסטלי, Whenever You Need Somebody. השיר הגיע למקום הראשון במצעדי הפזמונים במדינות רבות, בהם מצעד הסינגלים הבריטי, בו שהה כחמישה שבועות במקום הראשון ובילבורד הוט 100. השיר זכה בפרס לסינגל בריטי בטקס פרסי המוזיקה הבריטית לשנת 1988. הווידאו קליפ של השיר הפך לתופעת אינטרנט פופולרית, שהוקנה לה השם "ריקרולינג". בעקבות כך, זכה הקליפ בשנת 2008 בפרס "המשחק הטוב ביותר" בטקס פרסי המוזיקה של MTV אירופה. השיר הוקלט באולפני PWL בדרום לונדון. הבס בשיר הופק באמצעות הסינתיסייזר הדיגיטלי "Yamaha DX7", תוך שנעשה שימוש גם בכלי האלקטרוני "Linn 9000" עבור תופים וסקוונסר. מייק סטוק (אנ'), שהשתתף בהפקת השיר, טען כי להיטו של הזמר האמריקאי קלונל אברמס (אנ'), "Trapped" משנת 1985 השפיע רבות על הפקת השיר. ב-12 במרץ 1988 השיר הגיע למקום הראשון במצעד הבילבורד הוט 100 האמריקאי. בנוסף, הגיע לצמרת של כ-25 מצעדים שונים ברחבי העולם. במצעד הסינגלים הבריטי, שהה השיר במקום הראשון כ-5 שבועות רצופים. ערך מורחב – Rickroll השיר שימש כנושא למתיחה אינטרנטית פופולרית בשם "ריקרולינג", תוך שימוש בקישורים מטעים (בדרך כלל כתובות URL מקוצרות) המפנים לקליפ השיר. המקור למתיחה הוא במערכת הפורומים 4chan במאי 2007, בה זכתה המתיחה לפופולריות רבה באינטרנט לאחר השימוש בה ביום הכזבים הבינלאומי אחד באפריל בשנת 2008 על ידי חברות מדיה ואתרים שונים, בהם פלטפורמת שיתוף הווידאו יוטיוב, בה כל הקישורים לסרטוני וידאו בדף הבית הפנו לקליפ של השיר. בשנת 2018 השיר נכלל במקום ה-33 ברשימת 50 השירים הטובים ביותר משנות ה-80 של מגזין Time Out. על פי דיווחים, השיר הושמע כחלק ממסע פסיכולוגי לשכנוע הדיקטטור הפנמי מנואל נורייגה להיכנע במהלך הפלישה האמריקאית לפנמה בשנת 1989, יחד עם שירים אחרים כ-"I Fought the Law" של להקת הקלאש. בשנת 2020 דירג הגרדיאן את השיר במקום 44 ברשימת "The 100 greatest UK No 1s". הווידאו קליפ הרשמי של השיר בוים על ידי סימון וסט (אנ') והועלה לערוץ היוטיוב של אסטלי ב-25 באוקטובר 2009. ב-29 ביולי 2021, הקליפ חצה את סף מיליארד הצפיות. סינגל 7" "Never Gonna Give You Up" (7" Vocal Mix) – 3:32 "Never Gonna Give You Up" (Instrumental) – 3:30 מקסי 12" "Never Gonna Give You Up" (Cake mix) – 5:46 "Never Gonna Give You Up" (Instrumental) – 6:19 "Never Gonna Give You Up" – 3:32 "Never Gonna Give You Up" (Escape to New York mix) – 7:01 "Never Gonna Give You Up" (Escape from Newton mix) – 6:23 מקסי 12" "Never Gonna Give You Up" (Cake mix) – 5:48 "Never Gonna Give You Up" (Instrumental) – 6:21 "Never Gonna Give You Up" – 3:32 סינגל 12" "Never Gonna Give You Up" (Escape from Newton mix) – 6:30 "Never Gonna Give You Up" (Escape to New York mix) – 7:00 מידע על היצירה "Never Gonna Give You Up" באתר מיוזיק בריינז מידע על היצירה "Never Gonna Give You Up" באתר Discogs גרסאות נוספות ל"Never Gonna Give You Up" באתר SecondHandSongs סרטון השיר "Never Gonna Give You Up" באתר יוטיוב Mike Stock Music, web.archive.org, ‏2011-10-03 Matthew Moore, ‏Rickrolling: Rick Astley named Best Act Ever at the MTV Europe Music Awards, The Telegraph, 7 November 2008 Jonze, Tim (2017-03-28). "'I crawled on my knees to Kylie' – the inside story of Stock, Aitken and Waterman". The Guardian (באנגלית בריטית). ISSN 0261-3077. נבדק ב-2020-10-05. The Hot 100 Chart, Billboard Official Singles Chart Top 100 | Official Charts Company, www.officialcharts.com (באנגלית) The 50 best ’80s songs, Time Out London (באנגלית) CALL IT A CAMPAIGN, BUT IT'S MORE LIKE TORTURE, Tampa Bay Times (באנגלית) Beaumont-Thomas, Ben; Petridis, Alexis; Snapes, Laura (2020-06-05). "The 100 greatest UK No 1s: 100-1". The Guardian (באנגלית בריטית). ISSN 0261-3077. נבדק ב-2020-10-05. The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Rick Astley - Never Gonna Give You Up (Video), סרטון באתר יוטיוב (אורך: 3:32) Rick Astley and Oasis join UK's best-selling singles of all time, www.officialcharts.com (באנגלית) InfoDisc : Les Certifications (Singles) du SNEP (les Disques d'Argent), web.archive.org, ‏2010-09-23